Diari Oficial de la Generalitat Valenciana


Sumari del DOGV 4531, del 26-06-2003 (2003/7596)

RESOLUCIÓ de 3 de juny de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 31 de gener de 2003, que afecta la modificació Ús Assistencial SNU del Pla General de San Antonio de Benagéber i en conseqüència es declara definitivament aprovada la dita modificació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7596


Data del document
:   03-06-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * San Antonio de Benagéber
    * pla d'urbanisme

RESOLUCIÓ de 3 de juny de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 31 de gener de 2003, que afecta la modificació Ús Assistencial SNU del Pla General de San Antonio de Benagéber i en conseqüència es declara definitivament aprovada la dita modificació. [2003/7596]
  
Una vegada esmenades les deficiències a què es referix l'acord de la Comissió Territorial d'Urbanisme de 31 de gener de 2003, que afecta la modificació Ús Assistencial SNU del Pla General de San Antonio de Benagéber, i de conformitat amb el que ordena la resolució del director general d'Urbanisme i Ordenació Territorial de data 3 de juny de 2003, per la qual es declara definitivament aprovada la dita modificació, es procedix a la publicació del citat acord:
  
La Comissió Territorial d'Urbanisme de València, en sessió del 31 de gener de 2003, va adoptar l'acord següent:
  
Vist l'expedient remés per l'Ajuntament de San Antonio de Benagéber referit a la modificació puntual del Pla General d'Ordenació Urbana, a efectes de compatibilitzar l'ús terciari assistencial (residències per a l'atenció de persones majors) en sòl no urbanitzable comú, i de conformitat amb els següents:
  
Antecedents de fet
  
Primer
  
El projecte va tindre entrada en este Servici Territorial el 13/11/02.
  
El 21 de novembre de 2002 es va requerir a l'Ajuntament una còpia de l'expedient administratiu. Amb data 24 de gener es va rebre este.
  
El document es va sotmetre a informació pública per Resolució de l'Alcaldia de data 6/03/02. Una vegada transcorregut el corresponent període d'exposició pública (DOGV, núm. 4.235, de data 24/04/02, correcció d'errades DOGV núm. 4.243, de data 7/05/02, i anunci en el diari Las Provincias de 26/03/02), en el qual es va presentar una al·legació pel Centro de Rehabilitación de Levante (contestada en un informe del tècnic municipal que considerava els inconvenients argumentats pel Centro de Rehabilitación objecte de concreció en fases posteriors de la tramitació). Es va aprovar provisionalment pel Ple de l'Ajuntament, en sessió de 6 de juny de 2002.
  
Segon
  
El document consta de memòria informativa i justificativa i un pla d'usos i edificacions existents de caràcter informatiu. Es modifica el contingut de l'article 67 i es crea un nou article 70 bis en les normes urbanístiques.
  
Tercer
  
L'objecte de la modificació, segons els projecte presentat el 13/11/02, és establir unes condicions d'edificació per als usos assistencials d'acord amb les necessitats dels centres assistencials i amb la normativa sectorial d'aplicació; ja que el vigent planejament permet com a ús compatible, en tots els terrenys qualificats pel vigent planejament com a sòl no urbanitzable comú, l'ús terciari/assistencial segons el que disposen els articles 63 a 67 de les ordenances.
  
Per a això s'exclou del règim de l'article 67 de les ordenances als usos assistencials; per tant no se'ls apliquen les condicions de l'edificació per a l'exercici dels usos detallats compatibles en SNU comú establides en el citat article. La regulació aplicable als usos assistencials es concreta en un nou article (70 bis), la redacció del qual és la següent:
  
« Article 70 bis:
  
Les condicions de l'edificació per a l'exercici dels usos detallats compatibles (assistencial) seran les següents:
  
a) Manera d'ordenació: edificació aïllada en parcel·la.
  
b) Parcel·la mínima edificable: 5.000 m2.
  
c) Ocupació màxima de parcel·la: 40%.
  
d) Reculades mínims: 10 metres a confrontants i 7 a camins.\*
  
e) Índex d'edificabilitat net de parcel·la: 0,4 m2t/m2s.
  
f) Nombre de plantes: 3.
  
g) Alçària reguladora: 11 m.-
  
\* Seria coherent establir, almenys, la mateixa distància des de l'edificació a límits i a camins (10 m).
  
La corporació local justifica la modificació en la necessitat de donar resposta a la creixent demanda social d'instal·lacions i centres residencials d'assistència a persones majors, dins del marc de la política de la Generalitat i concretament de la Conselleria de Benestar Social de promoció d'este tipus d'instal·lacions. I es tenen en compte les condicions mínimes de qualitat que la normativa sectorial exigix per a este tipus de centres, l'Ajuntament considera que el sòl no urbanitzable comú és el més adequat per a este tipus d'instal·lacions donada la seua proximitat a zones habitades i als servicis que comporten.
  
Amb este objecte es pretenen establir en el planejament unes condicions d'edificació d'acord amb les necessitats dels centres assistencials i amb la normativa sectorial d'aplicació a estos. Es preveu, segons la memòria justificativa, la tramitació de DIC per a usos dotacionales assistencials, privats o públics.
  
Quart
  
Durant la tramitació de l'expedient s'han sol·licitat els següents informes sectorials:
  
El 20 de gener de 2002 es va sol·licitar informe a la Conselleria de Benestar Social.
  
Cinqué
  
San Antonio de Benagéber té el PGOU aprovat definitivament per la Comissió Territorial d'Urbanisme en data 27/07/00.
  
Sisé
  
La Comissió Informativa de la Comissió Territorial d'Urbanisme de València, en sessió de 28 de gener de 2003, va emetre informe relatiu al projecte que ens ocupa, complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
En la memòria justificativa del projecte s'indica, expressament, que la modificació afecta únicament les ordenances. En concret, s'exclou de l'àmbit d'aplicació de l'article 67 als usos assistencials i es crea un nou article (70 bis) en el qual s'establixen les condicions d'edificació que són aplicables a les activitats assistencials que es pretenguen instal·lar en terrenys classificats com SNU comú.
  
No obstant això, s'ha de precisar que continuen sent d'aplicació als usos assistencials el que disposa l'article 64.b i les limitacions al seu exercici que establix l'article 65.1.j i 2 de les ordenances.
  
En conseqüència, les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Tercer
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que s'ha exposat anteriorment, la Comissió Territorial d'Urbanisme, en sessió de 31 de gener de 2003, acorda suspeditar la modificació puntual del PGOU de San Antonio de Benagéber (Ús Assistencial SNU), que afecta les ordenances (articles 67 i 70 bis), que s'aprove pel Ple municipal la modificació puntual per a tot el SNU comú del terme municipal, tal com consta en el projecte presentat, i es resol la discordança existent entre el contingut de l'expedient administratiu (la resolució de sotmetiment a informació pública i l'acord d'aprovació provisional fan referència a compatibilitzar l'ús terciari assistencial en la parcel·la 131 del polígon 4, classificada com SNU) i el document diligenciat que consta en este Servici Territorial.
  
Una vegada esmenats els dits aspectes per l'Ajuntament de San Antonio de Benagéber, procedirà que este done compte d'això al president d'esta Comissió el qual queda facultat a l'empara del Decret 137/1990, de 30 de juliol, del Consell de la Generalitat perquè ordene la publicació de l'acord d'aprovació definitiva en el Butlletí Oficial sense necessitat de nou acord d'esta Comissió a què haurà d'informar posteriorment del que s'ha actuat.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.-
  
Amb data 29 de maig de 2003 pels Servicis Tècnics del Servici Territorial d'Urbanisme i Ordenació Territorial és examinada la documentació presentada per l'Ajuntament de San Antonio de Benagéber el 3 de març de 2003 i s'informa favorablement esta mateixa, i es considera complit l'Acord de la Comissió Territorial d'Urbanisme de València de data 31 de gener de 2003.
  
Vists la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament la modificació puntual del Pla General de San Antonio de Benagéber.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 3 de juny de 2003.- El director general d'Urbanisme i Ordenació Territorial: José M. Benlliure Moreno.